b'\n_START_ARTICLE_\nPagoda Hpaung Daw U\n_START_SECTION_\nKipi\n_START_PARAGRAPH_\nZgradba pagode je hi\xc5\xa1a petih majhnih pozla\xc4\x8denih podob Bude, ki so oblo\xc5\xbeeni z zlatimi listi\xc4\x8di, tako da njihove izvirne oblike ni mogo\xc4\x8de prepoznati. Ta obloga je sorazmerno nova. Stare fotografije, ki visijo na samostanskih zidovih, ka\xc5\xbeejo nekaj slik v bolj neokrnjeni obliki. Nekaj zlata so odstranili, da bi zmanj\xc5\xa1ali maso. \xc4\x8ceprav je samostan odprt za vse za \xc4\x8da\xc5\xa1\xc4\x8denje, lahko samo mo\xc5\xa1ki lepijo zlate listi\xc4\x8de na podobe. Drugi del obreda za romarje je, da darujejo majhno haljo ali tingan okoli podobe, nato jo odnesejo domov. Imajo jo na svojem oltarju kot znak spo\xc5\xa1tovanja Bude in njegovih naukov._NEWLINE_Podobe so razli\xc4\x8dnih velikosti, od okoli 9 do 18 centimetrov. Ker so v bistvu iz masivnega zlata, so zelo te\xc5\xbeke. Verjamejo, da so bile podobe Bude prinesene kot darilo kralja Alaungsituja z jezera Inle.\n_START_SECTION_\nLetni festival\n_START_PARAGRAPH_\nVsako leto v burmanskem mesecu tadind\xc5\xbeut (od septembra do oktobra) poteka 18-dnevni festival pagode. \xc5\xa0tiri podobe Bude dajo na repliko kraljeve barke, zasnovane kot ptica hinta, in jih vozijo po jezeru Inle. Ena podoba vedno ostane v templju. Okra\xc5\xa1eno barko vle\xc4\x8de ve\xc4\x8d \xc4\x8dolnov z vesla\xc4\x8di, ki veslajo z nogo, zelo usklajeno in z drugimi spremljevalnimi \xc4\x8dolni je to impresivna procesija na vodi. Pomika se od vasi do vasi vzdol\xc5\xbe obale jezera v smeri urnega kazalca in \xc5\xa1tiri podobe prebivajo v glavnem samostanu v vsaki vasi eno no\xc4\x8d._NEWLINE_Vrhunec festivala je, ko podobe prispejo v glavno mesto Naun \xc5\xa0ve (Nyaung Shwe), kamor pride ve\xc4\x8dina romarjev iz okoli\xc5\xa1kih regij, da bi se poklonili in \xc4\x8dastili Budo. V preteklosti bi saopa (kraljevski naslov za vladarja) iz Jongve (Yawnghwe) osebno pozdravljal podobe. Podobe bi vzeli iz barke in jih v veliki procesiji odnesli v saopovo pala\xc4\x8do ali ho, vstopili v molitveno dvorano iz vzhodnega vhoda in v njej ostali nekaj ur. Javnosti je bilo dovoljeno pokloniti se v molitveni dvorani ho. Potem bi podobe sprejel glavni tempelj v Njaung \xc5\xa0ve. Od sredine leta 1960 podobe zaobidejo obisk ho in gredo neposredno v tempelj. Zdaj jih obi\xc4\x8dajno pozdravi kdo od visokih uradnikov v vladi._NEWLINE_V 1960-tih se je v zelo vetrovnem dnevu, ko so bili valovi na jezeru precej visoki, barka s podobami prevrnila in padle so v jezero. Re\xc4\x8deno je bilo, da ene ni bilo mogo\xc4\x8de izvle\xc4\x8di iz vode, a ko so \xc5\xa1li nazaj v samostan, je manjkajo\xc4\x8da podoba \xc4\x8dude\xc5\xbeno sedela na svojem mestu.'